La segona edició del Music Port Fest obri les seues portes esta vesprada
05 de juliol 2019

El Music Port Fest arriba a Sagunt per segon any consecutiu i se celebrarà durant este cap de setmana. Esta vesprada, a partir de les 19 hores, el públic podrà gaudir amb les actuacions de Izal, Mando Diao, Carlos Sadness, Rayden, Viva Suecia, Gener, Mueveloreina, Yo Diablo, The Robots  i Miss Caffeina. A més, els escenaris de l'esdeveniment acolliran les propostes de Anni B Sweet, Cariño, Fru Katinka, Mr. Perfumme i Innmir. Finalment, laDársena Electronic Club es convertirà en una gran pista de ball gràcies al colectivo the Basement i a les sessions de dos grans figures de la cultura de club europea com Steffi i Virginia i als Djs valencians Toni Copas, Whatever i Sierra. Segons està previst l'Ajuntament patrocinarà el festival.

  

El Music Port Fest forma part de les iniciatives destinades a revitalitzar l'entorn de l'antiga siderúrgia d'Alts Forns del Mediterrani. D'esta manera, l’Espai La Nau del Port de Sagunt acull diversos escenaris, propostes d'artistes visuals i oci, així com una zona gastronòmica. Es tracta d'un dels entorns més singulars del patrimoni industrial europeu, una de les últimes ciutats factoria d'Espanya, amb més de 30.000 metres quadrats d'instal·lacions que són història viva del passat recent.

**Els horaris del festival**

  

La música començarà a sonar en l'escenari Dolenta Vida a partir de les 20 hores amb el rock cabaretero i irreverent dels valencians Mr. Perfumme. A continuació, una altra formació autòctona, Fru Katinka, exposarà la seua fusió de pop amb ritmes urbans i electrònics. L'escenari Flor de Caña iniciarà la seua activitat a les 21.45 hores amb Anni B Sweet, qui presentarà el seu recent àlbum _Universo por estrenar_ (Subterfuge), quart treball de la seua discografia i primer cantat íntegrament en castellà.

  

El trio Cariño, una de les últimes revelacions del pop estatal, interpretarà temes com _Llorando en la limo, Bisexua_l o _La bajona_ a partir de les 22.45 h. Una hora després, serà el torn de Miss Caffeina; el quartet madrileny arribarà al festival amb el seu nou disc, _Oh Long Johnson_ (Warner Music), davall el braç. En acabar la seua actuació, els assistents s'endinsaran en el particular món de Carlos Sadness. L'artista continua immers en la gira de presentació de _Diferentes tipos de luz_ (Sony Music, 2018). Seguidament, els suecs Mando Diao, aposta internacional de l'organització, faran acte de presència en l'escenari Flor de Caña a partir de les 2.15 hores La formació liderada porBjörn Dixgård interpretarà èxits com _Dance with somebody_, _Black Saturday o Shake._ Finalment, la Dj valenciana Innmir espremerà les últimes forces del públic amb una sessió carregada de pop, indie i electrònica.

**LaDársena Electronic Club**

  

Una de les novetats més importants de la segona edició del Music Port Fest és laDársena Electronic Club. Este espai dedicat a la música de ball obrirà les seues portes a les 19.00 hores per a oferir els ritmes més animats ininterrompudament fins a les 5.30 h. Això serà possible gràcies a la implicació del col·lectiu valencià theBasement.

  

La jornada de hui estarà protagonitzada per Steffi i Virgínia Nascimento, els qui oferiran un set B2B (Back to Back) i compartiran els comandaments amb temes de danse, house i techno. Abans del seu “combat” artístic, els Djs valencians Toni Copas, Whatever i Sierra es faran càrrec dels plats.

**Servicis complementaris i entrades a la venda**

  

El Music Port Fest compta amb una àmplia zona d'acampada, fitada i vigilada durant les 24 hores, situada a 250 metres del recinte de l'esdeveniment i a 900 metres de la platja. A més de dutxes, banys i punts d'aigua, l'organització ha habilitat consignes i punts per a la recàrrega de dispositius mòbils. Així mateix, es poden instal·lar autocaravanes. 

  

Entre els servicis complementaris que oferix l'organització es troba una llançadora d'autobús entre València i el festival, així com l'accés a la zona VIP (que inclou accés ràpid al recinte, una plataforma elevada amb visió privilegiada dels escenaris, terrassa chill out; barres, restauració gurmet i condícies exclusives).

  

Les localitats per a la segona edició del Music Port Fest encara es poden adquirir en la web oficial del festival: www.musicport.fest.com. El preu de l'abonament per als dos dies (5 i 6 de juliol) és de 65 euros més despeses de gestió. Les persones empadronades a Sagunt poden beneficiar-se d'un descompte en el moment de comprar la passada. Els tiquets per a un dia tenen un cost de 35 euros més despeses de gestió.

  

![](/media/ij0j0zjn/84_c_mpf2018_-nereacoll-0183-1.jpg)  
![](/media/glhh0kct/84_c_mpf2018_-nereacoll-0210.jpg)  
![](/media/mqpfdxr2/84_c_music-port-fesst_02.jpg)  
![](/media/nb0oadzj/84_c_music-port-fesst_01.jpg)  
  
  
  
  
  

​  

*   [](http://www.facebook.com/sharer.php?u=https://aytosagunto.es/va/actualitat/la-segona-edicio-del-music-port-fest-obri-les-seues-portes-esta-vesprada/ "Facebook")
*   [](http://twitter.com/share?url=https://aytosagunto.es/va/actualitat/la-segona-edicio-del-music-port-fest-obri-les-seues-portes-esta-vesprada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-segona-edicio-del-music-port-fest-obri-les-seues-portes-esta-vesprada/ "Linked In")
*   [](mailto:?body=https://aytosagunto.es/va/actualitat/la-segona-edicio-del-music-port-fest-obri-les-seues-portes-esta-vesprada/)